નરસિંહ મહેતાના જીવનના ચોક્કસ પ્રસંગોને લોકો સમક્ષ મૂકીને માત્ર દોઢ જ કલાકમાં ભક્ત નરસૈંયાને જીવંત કરી દેનારી આ નાટિકામાં નરસિંહ મહેતાને જ્યારે રાસલીલાનાં દર્શન થયાં એ દૃશ્યમાં સંખ્યાબંધ નાનાં બાળકોએ કરેલા નૃત્યે પ્રેક્ષકોને મંત્રમુગ્ધ કરી દીધા હતા. મજાની વાત એ હતી કે આ રાસલીલા કરનારાં ૨૩ જેટલાં બાળકો કાંદિવલીના મહાવીરનગરમાં આવેલી વીણા સિતાર નામની એક જ હાઉસિંગ સોસાયટીનાં હતાં. કોરિયોગ્રાફી એ જ સોસાયટીમાં રહેતાં એક્સપર્ટ નિકિતા મહેતાએ કરી હતી. સ્કૂલનાં શિક્ષિકા દીપ્તિ બુચે પણ બાળકોને તૈયાર કરવામાં મહત્વની ભૂમિકા ભજવી હતી.